[pic] | KOMISIJA EVROPSKIH SKUPNOSTI |

Bruselj, 10.10.2006

COM(2006) 591 konč.

2000/0069 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah, ki jih je predložil Evropski parlament k skupnemu stališču Sveta glede predloga

UREDBE EVROPSKEGA PARLAMENTA IN SVETA o spremembi Uredbe Sveta (EGS) št. 3922/91 o uskladitvi tehničnih predpisov in upravnih postopkov na področju civilnega letalstva (EU-OPS)

O SPREMEMBAH PREDLOGA KOMISIJE v skladu s členom 250(2) Pogodbe ES

2000/0069 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah, ki jih je predložil Evropski parlament k skupnemu stališču Sveta glede predloga

UREDBE EVROPSKEGA PARLAMENTA IN SVETA o spremembi Uredbe Sveta (EGS) št. 3922/91 o uskladitvi tehničnih predpisov in upravnih postopkov na področju civilnega letalstva (EU-OPS)

1. UVOD

Točka (c) tretjega pododstavka člena 251(2) Pogodbe ES zahteva, da Komisija poda mnenje o spremembah, ki jih je predlagal Evropski parlament ob drugi obravnavi. Komisija daje naslednje mnenje o spremembah, ki jih je predlagal Parlament.

2. Ozadje

Datum predložitve predloga EP in Svetu (dokument COM(2000) 121 konč. – 2000/0069COD): | 24. marec 2000 |

Datum mnenja Ekonomsko-socialnega odbora: | 19. oktober 2000 |

Datum prvega mnenja Evropskega parlamenta, prva obravnava: | 18. januar 2001 |

Datum predložitve spremenjenega predloga EP in Svetu (dokument COM(2002) 30 konč. – 2000/0069COD): | 4. februar 2002 |

Datum drugega mnenja Evropskega parlamenta, prva obravnava: | 3. september 2002 |

Datum predložitve pregledanega spremenjenega predloga EP in Svetu (dokument COM(2004) 73 konč. – 2000/0069COD): | 12. februar 2004 |

Datum sprejetja skupnega stališča Sveta: | 14. marec 2006 |

Datum mnenja Evropskega parlamenta, druga obravnava: | 5. julij 2006 |

3. Namen predloga

- Pri pripravi drugega svežnja ukrepov za liberalizacijo letalstva leta 1989 sta se Svet in Komisija strinjala, da bi morala politika Skupnosti za zračni promet vključevati tudi usklajevanje ureditvenega okvira, ki velja za civilno letalstvo, da se ohrani visoka raven letalske varnosti in zagotovi pravična konkurenca med letalskimi prevozniki . V ta namen je Skupnost sprejela Uredbo 3922/91 o uskladitvi tehničnih predpisov in upravnih postopkov na področju civilnega letalstva, da se pripravijo in posodobijo usklajeni predpisi za načrtovanje, izdelavo, uporabo in vzdrževanje zrakoplovov ter za osebje in organizacije, ki sodelujejo pri teh nalogah.

- Posledično je cilj zgoraj omenjenega predloga spremembe Uredbe 3922/91 pripraviti tehnične predpise, ki se bodo uporabljali v vsej Skupnosti, in uskladiti predpise o uporabi zrakoplovov v komercialnem zračnem prometu.

4. Mnenje Komisije o spremembah, ki jih je sprejel parlament

Komisija lahko sprejme vse spremembe, ki jih je sprejel Evropski parlament v drugi obravnavi. Te so rezultat kompromisnega svežnja, dogovorjenega med Evropskim parlamentom in Svetom, da bi bila Uredba sprejeta v drugi obravnavi. Te spremembe dajejo prednost pristopu iz predloga Komisije ter obravnavajo pomisleke Komisije o omejitvah časa letenja (FTL) in kabinskem osebju.

Sprememba 19 o klavzuli o neregresiji : ta sprememba uvaja novo uvodno izjavo, da se poudari, da se zaradi nove uredbe letalska varnost v državah članicah, ki imajo že zdaj visoke standarde, ne sme zmanjšati, ne glede na to, ali so ti standardi določeni z zakonodajo ali so bili doseženi v okviru kolektivne pogodbe.

Sprememba 20 o znanstveni in zdravstveni oceni : ta sprememba obdobje, v katerem mora biti pripravljena znanstvena in zdravstvena ocena določb o omejitvah časa letenja in delovnega časa ter zahtev glede časa počitka in po potrebi določb o kabinskem osebju, skrajša s 3 na 2 leti (po začetku veljavnosti Uredbe).

Sprememba 21 o nočnih prevoznikih tovora : uvaja novo uvodno izjavo, da se popravi napaka, ki je bila storjena, ko so bili pogoji glede urnikov in delovnega časa, značilni za storitve ekspresnih nočnih prevozov tovora in ponudnike storitev, izvzeti iz prvotnega predloga Komisije in iz poročila Evropskega parlamenta ob prvi obravnavi.

Sprememba 22 o znanstveni in zdravstveni oceni poddelov Q in O : uvaja novo uvodno izjavo, ki določa, da EASA izvede znanstveno in zdravstveno oceno poddela Q in po potrebi poddela O, na podlagi česar Komisija nemudoma sestavi in predloži predloge za spremembo ustreznih tehničnih predpisov, če je to primerno.

Sprememba 23 o prostem gibanju kabinskega osebja v Skupnosti: uvaja novo uvodno izjavo, ki poudarja, kako pomembno je, da se zaradi nadaljnjega omogočanja lažjega prostega gibanja kabinskega osebja znotraj enotnega trga ohrani zagon pri usklajevanju zahtev glede njegovega usposabljanja.

Sprememba 24: določa, da EASA izvede znanstveno in zdravstveno oceno določb poddela Q in, samo „če je primerno“, poddela O Priloge III.

Spremembi 16 in 25: določata, da EASA Komisiji pomaga pri pripravi predlogov za spremembo veljavnih tehničnih predpisov „poddela O in“ poddela Q Priloge III.

Sklenitev kompromisnega svežnja je olajšala izjava, ki jo je Komisija dala na plenarnem zasedanju Evropskega parlamenta julija 2006 (glej Prilogo).

5. Sklep

Te spremembe so rezultat medinstitucionalnega kompromisa. Gledano v celoti se osredotočajo na cilje, ki podpirajo predlog Komisije, zato lahko Komisija izrazi pozitivno mnenje o zgoraj navedenih predlaganih spremembah.

Komisija v skladu s členom 250(2) Pogodbe ES spremeni svoj predlog, kakor je navedeno zgoraj.

Priloga: Izjava Komisije na plenarnem zasedanju Parlamenta z dne 4. julija 2006

ZNANSTVENA IN ZDRAVSTVENA OCENA PODDELOV O IN Q

Izjava Komisije:

„Kar zadeva znanstveno in zdravstveno oceno poddelov O in Q iz člena 8a(1), Komisija potrjuje, da bo ta vključevala vprašanje ‚ravnanja ljudi v izrednih razmerah‘ ter s tem povezane zahteve glede pristojnosti.

Komisija potrjuje tudi, da namerava v primeru, da bi ocena Evropske agencije za varnost v letalstvu (EASA) pokazala, da so potrebne spremembe Uredbe, vključno s Prilogo III, takoj predložiti primerne predloge v ta namen.“